FI Euroopan unionin virallinen lehti L 217/3

KOMISSION ASETUS (EY) N:o 975/2007,

annettu 21 päivänä elokuuta 2007,

kiintiön ulkopuolisen isoglukoosin viennin määrällisen rajoituksen vahvistaminen 1 päivästä elokuuta30 päivään syyskuuta 2007

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon sokerialan yhteisestä markkinajärjestelystä 20 päivänä helmikuuta 2006 annetun neuvoston asetuksen (EY) N:o 318/2006 (1) ja erityisesti sen 12 artiklan d alakohdan,

sekä katsoo seuraavaa:

(1) Asetuksen (EY) N:o 318/2006 12 artiklan d alakohdan mukaisesti kyseisen asetuksen 7 artiklassa tarkoitetun kiintiön ulkopuolella tuotettu isoglukoosi voidaan viedä ainoastaan vahvistettavan määrällisen rajoituksen puitteissa.

(2) Vienti yhteisöstä muodostaa merkittävän osan joidenkin yhteisön isoglukoosin tuottajien taloudellisesta toiminnasta ja tuottajat toimivat perinteisillä markkinoilla myös yhteisön ulkopuolella. Isoglukoosin vienti näille markkinoille voisi olla taloudellisesti kannattavaa myös ilman vientitukia. Tätä varten on tarpeen vahvistaa kiintiön ulkopuolisen isoglukoosin viennin määrällinen rajoitus siten, että kyseiset yhteisön tuottajat voivat jatkaa toimituksia perinteisille markkinoillensa.

(3) Kiintiön ulkopuolisen isoglukoosin viennin määrällisen rajoituksen vahvistamisen 20 000 tonniksi kuiva-aineena ilmaistuna arvioidaan vastaavan markkinakysyntää 1 päivästä elokuuta30 päivään syyskuuta 2007.

(4) Tiettyjen sokeri-, isoglukoosi- ja inuliinisiirappimäärien ennakoivasta markkinoiltapoistosta säädettiin markkinointivuoden 2006/2007 osalta sokerialan yhteisen markkinajärjestelyn uudistukseen liittyvistä siirtymätoimenpiteistä ja asetusten (EY) N:o 1265/2001 ja (EY) N:o 314/2002 muuttamisesta 27 päivänä maaliskuuta 2006 annetun komission asetuksen (EY) N:o 493/2006 (2) 3 artiklassa. Kyseiset yritykset voivat pyytää, että niiden tuotannon määrät, joita tämä toimenpide koskee, katsottaisiin kokonaan tai osittain niiden vastaavien kiintiöiden ulkopuolella tuotetuiksi, mikä antaisi näille yrityksille asetuksen (EY) N:o 318/2006 12 artiklassa säädetyt mahdollisuudet kiintiön ulkopuolisen tuotannon osalta. Hakemukset oli jätettävä 31 päivään tammikuuta 2007 mennessä. Jotta kyseiset yritykset voisivat jättää näitä hakemuksia isoglukoosista, joka on määrä viedä kiintiön ulkopuolisen isoglukoosin viennin määrällisen rajoituksen puitteissa, olisi vahvistettava tällaisten hakemusten jättämisen myöhempi määräaika.

(5) Hallinnoinnin säännönmukaisuuden varmistamiseksi, keinottelun estämiseksi ja tehokkaan valvonnan vuoksi olisi säädettävä yksityiskohtaiset säännöt todistushakemusten jättämisestä.

(6) Petosriskin minimoimiseksi ja jotta vältettäisiin kyseisten isoglukoosisiirappien mahdollisesta yhteisöön jälleentuonnista tai -toimittamisesta aiheutuvat väärinkäytökset, tiettyjen Länsi-Balkanin maiden ei olisi kuuluttava kiintiön ulkopuolisen isoglukoosin viennin hyväksyttyihin määräpaikkoihin. Tämän ei kuitenkaan pitäisi koskea sellaisia alueen maita, joiden viranomaisten on annettava yhteisöön vietäville sokeri- tai isoglukoosituotteille vientitodistus alkuperän vahvistamiseksi, koska petosriski on rajoitetumpi.

(7) Jotta varmistetaan johdonmukaisuus niiden vientiä koskevien sokerialan säännösten kanssa, jotka on vahvistettu valkoisen sokerin vientiä koskevasta pysyvästä tarjouskilpailusta vientitukien vahvistamiseksi markkinointivuodeksi 2006/2007 28 päivänä kesäkuuta 2006 annetulla komission asetuksella (EY) N:o 958/2006 (3) ja pysyvän tarjouskilpailun avaamisesta Belgian, Tšekin, Espanjan, Irlannin, Italian, Unkarin, Puolan, Slovakian ja Ruotsin interventioelinten hallussa olevan sokerin myymiseksi uudelleen vientiä varten 17 päivänä tammikuuta 2007 annetulla komission asetuksella (EY) N:o 38/2007 (4), kiintiön ulkopuolisen isoglukoosin vientiä tiettyihin lähellä sijaitseviin määräpaikkoihin ei myöskään olisi sallittava.

(8) Jälleentuonnin riskin estämiseksi ja erityisesti sen varmistamiseksi, että yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (5) ja tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93 (6) säännöksiä noudatetaan, jäsenvaltiot olisi velvoitettava toteuttamaan kaikki tarvittavat valvontatoimenpiteet.

(9) Neuvoston asetuksen (EY) N:o 318/2006 täytäntöönpanoa koskevista yksityiskohtaisista säännöistä kolmansien maiden kanssa käytävän sokerialan kaupan osalta 30 päivänä kesäkuuta 2006 annetun komission asetuksen (EY) N:o 951/2006 (7) säännösten lisäksi olisi tässä asetuksessa vahvistettavan määrällisen rajoituksen hallinnointia varten vahvistettava täytäntöönpanoa koskevia lisäsäännöksiä erityisesti vientitodistusten hakuedellytysten osalta.

(10) Tässä asetuksessa säädetyt toimenpiteet ovat sokerin hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Kiintiön ulkopuolisen isoglukoosin määrällisen rajoituksen vahvistaminen

1. Asetuksen (EY) N:o 318/2006 12 artiklan d alakohdassa tarkoitettu määrällinen rajoitus 1 päivästä elokuuta30 päivään syyskuuta 2007 on 20 000 tonnia kuiva-aineena vietäessä CN-koodeihin 1702 40 10, 1702 60 10 ja 1702 90 30 kuuluvaa kiintiön ulkopuolista isoglukoosia ilman vientitukea.

2. Tämän määrällisen rajoituksen puitteissa sallitaan vienti kaikkiin määräpaikkoihin lukuun ottamatta seuraavia:

a) kolmannet maat: Andorra, Pyhä istuin (Vatikaanivaltio), Liechtenstein, San Marino, Albania, Bosnia ja Hertsegovina, Montenegro, entinen Jugoslavian tasavalta Makedonia;

b) EU:n jäsenvaltioiden alueet, jotka eivät kuulu yhteisön tullialueeseen: Gibraltar, Ceuta, Melilla, Livignon ja Campione d’Italian alueet, Helgolandin saari, Grönlanti, Färsaaret, ne Kyproksen tasavallan alueet, jotka eivät kuulu Kyproksen tasavallan hallituksen tosiasialliseen hallintaan.

3. Edellä 1 kohdassa tarkoitettujen tuotteiden vienti sallitaan ainoastaan silloin, kun

a) ne on saatu glukoosia isomeroimalla;

b) niiden fruktoosipitoisuus on vähintään 41 prosenttia kuivapainosta määritettynä;

c) niiden polysakkaridien ja oligosakkaridien sekä di- tai trisakkaridien kokonaispitoisuus on enintään 8,5 prosenttia kuivapainosta.

Isoglukoosin kuiva-ainepitoisuus määritetään painosuhteessa 1:1 laimennetun liuoksen tiheyden perusteella ja jähmeiden tuotteiden osalta kuivattamalla.

4. Asetuksen (EY) N:o 493/2006 3 artiklan 1 kohdassa vahvistetusta määräajasta poiketen yritykset, joiden isoglukoosituotanto ylitti mainitussa kohdassa tarkoitetun kynnyksen, voivat 30 päivään syyskuuta 2007 mennessä pyytää, että niiden edellä mainitun kynnyksen ylittävä isoglukoosituotannon määrä katsotaan joko kokonaan tai osittain kiintiön ulkopuolella tuotetuksi.

2 artikla

Vientitodistukset

1. Vienti 1 artiklan 1 kohdassa vahvistetun määrällisen rajoituksen puitteissa edellyttää vientitodistuksen esittämistä komission asetuksen (EY) N:o 1291/2000 (8), asetuksen (EY) N:o 951/2006 ja komission asetuksen (EY) N:o 967/2006 (9) 19 artiklan säännösten mukaisesti, jollei tässä asetuksessa muuta säädetä.

2. Poiketen siitä, mitä asetuksen (EY) N:o 1291/2000 9 artiklassa säädetään, vientitodistuksista johtuvia oikeuksia ei voi siirtää.

3 artikla

Vientitodistushakemus

1. Tämän asetuksen 1 artiklan 1 kohdassa vahvistettua määrällistä rajoitusta koskevia vientitodistushakemuksia voivat jättää ainoastaan isoglukoosin tuottajat, jotka on hyväksytty asetuksen (EY) N:o 318/2006 17 artiklan mukaisesti ja joille on myönnetty isoglukoosikiintiö markkinointivuodeksi 2006/2007 mainitun asetuksen 7 artiklan mukaisesti.

2. Vientitodistushakemus jätetään sen jäsenvaltion toimivaltaiselle viranomaiselle, jossa hakijalle on myönnetty isoglukoosikiintiö.

3. Vientitodistushakemukset jätetään viikoittain maanantaista perjantaihin tämän asetuksen voimaantulopäivästä alkaen siihen asti, kun todistusten myöntäminen keskeytetään 8 artiklan mukaisesti.

4. Hakijat voivat jättää yhden hakemuksen viikkoa kohti.

5. Kussakin vientitodistuksessa haettu määrä saa olla enintään 5 000 tonnia.

6. Hakemuksen mukana on seurattava todiste siitä, että 4 artiklassa tarkoitettu vakuus on annettu.

7. Vientitodistushakemuksen ja todistuksen 20 kohdassa on oltava seuraava merkintä:

”kiintiön ulkopuolinen isoglukoosi vientiin ilman vientitukea”.

4 artikla

Vientitodistuksen vakuus

1. Poiketen siitä, mitä asetuksen (EY) N:o 951/2006 12 artiklan 1 kohdan b alakohdan neljännessä luetelmakohdassa säädetään, hakijan on annettava vakuus, joka on 11 euroa isoglukoosin 100 kilogramman nettopainoa kohden kuiva-aineena ilmaistuna.

2. Edellä 1 kohdassa tarkoitettu vakuus voidaan hakijan valinnan mukaan antaa joko käteisenä tai sellaisen laitoksen antamana takauksena, joka täyttää todistushakemuksen jättöpaikkana olevan jäsenvaltion säätämät perusteet.

3. Edellä 1 kohdassa tarkoitettu vakuus vapautetaan asetuksen (EY) N:o 1291/2000 35 artiklan säännösten mukaisesti

a) siltä määrältä, jonka osalta hakija on asetuksen (EY) N:o 1291/200 31 artiklan b kohdassa ja 32 artiklan 1 kohdan b alakohdan i alakohdassa tarkoitetun mukaisesti täyttänyt tämän asetuksen 6 artiklan mukaisesti myönnetyistä todistuksista johtuvat velvoitteet; ja

b) jonka osalta hakija on esittänyt vientitodistuksen myöntäneen jäsenvaltion toimivaltaista viranomaista tyydyttävän todisteen siitä, että viennin määräpaikkaa koskevat tuontimuodollisuudet tullissa on kyseisen isoglukoosimäärän osalta hoidettu komission asetuksen (EY) N:o 800/1999 (10) 16 artiklassa tarkoitetun mukaisesti.

5 artikla

Jäsenvaltioiden tiedonannot

1. Jäsenvaltioiden on ilmoitettava komissiolle viimeistään kunkin viikon ensimmäisenä työpäivänä isoglukoosimäärät, joista on esitetty vientitodistushakemukset edellisellä viikolla.

Haetut määrät on eriteltävä kahdeksannumeroisen CN-koodin mukaan. Jäsenvaltioiden on ilmoitettava komissiolle myös, jos vientitodistushakemuksia ei ole jätetty.

2. Komissio kirjaa viikoittain määrät, joista vientitodistuksia on haettu.

6 artikla

Todistusten myöntäminen ja voimassaoloaika

1. Todistukset on myönnettävä kolmantena työpäivänä 5 artiklan 1 kohdassa tarkoitetusta ilmoituksesta ottaen tarvittaessa huomioon komission 8 artiklan mukaisesti vahvistama hyväksymisprosentti.

2. Jäsenvaltioiden on ilmoitettava komissiolle viimeistään kunkin viikon ensimmäisenä työpäivänä isoglukoosimäärät, joille on myönnetty vientitodistukset edellisellä viikolla.

3. Edellä 1 artiklan 1 kohdassa vahvistetun määrällisen rajoituksen osalta myönnetyt vientitodistukset ovat voimassa 30 päivään syyskuuta 2007.

4. Kunkin jäsenvaltion on pidettävä kirjaa 6 artiklan 1 kohdassa tarkoitetuilla vientitodistuksilla tosiasiallisesti viedyistä isoglukoosimääristä.

5. Jäsenvaltioiden on ennen kunkin kuukauden loppua ilmoitettava komissiolle edellisenä kuukautena tosiasiallisesti viedyt isoglukoosimäärät.

7 artikla

Ilmoitustavat

Edellä 5 artiklan 1 kohdassa sekä 6 artiklan 2 ja 5 kohdassa tarkoitetut ilmoitukset tehdään sähköisesti lomakkeilla, jotka komissio antaa jäsenvaltioiden käyttöön.

8 artikla

Vientitodistusten myöntämisen hyväksymisprosentti ja todistushakemusten vastaanottamisen keskeyttäminen

Jos vientitodistuksissa haettu määrä ylittää tämän asetuksen 1 artiklan 1 kohdassa vahvistetun määrällisen rajoituksen kyseisellä ajanjaksolla, sovelletaan asetuksen (EY) N:o 951/2006 9 artiklaa soveltuvin osin.

9 artikla

Tarkastukset

Jäsenvaltioiden on toteutettava kaikki tarvittavat toimenpiteet sellaisten asianmukaisten tarkastusten toteuttamiseksi, joita tarvitaan sen varmistamiseen, että palautustavaroista asetuksen (ETY) N:o 2913/92 VI osaston 2 luvussa ja asetuksen (ETY) N:o 2454/93 I osaston III osassa annettuja erityissääntöjä noudatetaan, sekä kolmansien maiden kanssa tehtyjen etuuskohtelusopimusten kiertämisen estämiseen.

10 artikla

Voimaantulo

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Sitä sovelletaan 1 päivästä elokuuta 2007.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä elokuuta 2007. Komission puolesta Mariann FISCHER BOEL Komission jäsen

(1) EUVL L 58, 28.2.2006, s. 1. Asetus sellaisena kuin se on viimeksi muutettuna komission asetuksella (EY) N:o 247/2007 (EUVL L 69, 9.3.2007, s. 3).

(2) EUVL L 89, 28.3.2006, s. 11. Asetus sellaisena kuin se on viimeksi muutettuna asetuksella (EY) N:o 793/2007 (EUVL L 169, 29.6.2007, s. 22).

(3) EUVL L 175, 29.6.2006, s. 49. Asetus sellaisena kuin se on viimeksi muutettuna asetuksella (EY) N:o 203/2007 (EUVL L 61, 28.2.2007, s. 3).

(4) EUVL L 11, 18.1.2007, s. 4. Asetus sellaisena kuin se on muutettuna asetuksella (EY) N:o 203/2007.

(5) EYVL L 302, 19.10.1992, s. 1. Asetus sellaisena kuin se on viimeksi muutettuna asetuksella (EY) N:o 1791/2006 (EUVL L 363, 20.12.2006, s. 1).

(6) EYVL L 253, 11.10.1993, s. 1. Asetus sellaisena kuin se on viimeksi muutettuna asetuksella (EY) N:o 214/2007 (EUVL L 62, 1.3.2007, s. 6).

(7) EUVL L 178, 1.7.2006, s. 24. Asetus sellaisena kuin se on muutettuna asetuksella (EY) N:o 2031/2006 (EUVL L 414, 30.12.2006, s. 43).

(8) EYVL L 152, 24.6.2000, s. 1.

(9) EUVL L 176, 30.6.2006, s. 22.

(10) EYVL L 102, 17.4.1999, s. 11.